Brief aan ’n tiener: ‘Al verloor jy baie, kry jy méér by’ - LiG Tydskrif
Ek sukkel bietjie om woorde vir alles te kry, daarom gebruik ek maar die geduld (en die delete-knoppie) van die rekenaar om met jou te deel wat op my hart is.
Ds Rudi Swanepoel het hierdie brief vir alle tieners geskryf het, maar ook vir sy 17-jarige dogter, Tineke, wat vanjaar graad 11 is.
Ek is so onsettend jammer dat jy nie jou vriende sien nie. Ek wéét hoe belangrik hulle vir jou is, hoe hulle jou eerste ‘port of call’ in hierdie lewensfase is, hoe júlle mekaar genuine verstaan. En jou mis. Dit, verstaan ek.
As dit vir jou ’n enigsins ’n troos is: hierdie verliese berei jou voor, want jy gaan nog baie keer dinge en tye en mense en ervarings verloor. Jy gaan voel jy mis uit (wanneer al die ander weer fun het), jy gaan voel jy raak agter (as jou maats maats vind en uitgaan en trou), jy gaan voel jy kan nie kry wat hulle het nie.
“As dit vir jou ’n enigsins ’n troos is: hierdie verliese berei jou voor, want jy gaan nog baie keer dinge en tye en mense en ervarings verloor,” skryf Rudi Swanepoel.
Nou, léér jy dat dit OK is. Dat jy kan doen wat jy nie gedink het jy gaan kan doen nie. Dat jy dit dieper in die see van onsekerheid in kan waag as wat jy voorheen vermoed het. Dat jy sterk is. Jy leer dat jy kan aanpas, dat jy jou kop om moeilike goed kan kry, dat daar binne-in jou ’n standhoudende vuur brand waarnatoe jy keer op keer kan teruggaan vir nog. En weer. Jy het meer deernis met maats en met kinders wat nie so bevoorreg soos jy is nie.
LEES OOK: Brief aan ‘n jong pa.